Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Benjamin Netanjahu vahvisti, että Israel voi suostua -
taktisiin taukoihin, jos Hamasin ottamat panttivangit vapautetaan.
Esikuntapäällikkö Herzi Halevi korosti IDF:n pitkää toimintasädettä, -
kun taas Iran levittää omaa retoriikkaansa.
IDF onnistui saamaan haltuunsa strategisen Salah Al-Din -tien.
Nyt Pohjois-Gazan asukkaat voivat paeta etelään.
Tänään on 32. päivä sen jälkeen, -
kun Hamasin hallitseman Gazan islamistiset terroristit -
hyökkäsivät Etelä-Israeliin tekemään 1 400 ihmisen joukkomurhan.
Heistä valtaosa oli siviilejä.
Lisäksi 4 800 haavoittui ja 241 siviiliä siepattiin, -
mukaan lukien vauvoja ja lapsia.
Kansainvälinen yhteisö vaatii Israelilta hengähdystaukoa Gazaan, -
mutta Israelin pääministeri Benjamin Netanjahu painotti -
ABC Newsin haastattelussa, -
että taktista taukoa harkitaan vain, jos panttivangit vapautetaan.
Yleistä tulitaukoa Gazaan ei tule, ellei panttivankeja vapauteta.
Pieniä taktisia taukoja, tunti siellä ja toinen täällä, on pidetty jo.
Selvitämme olosuhteita, jotta humanitaarista apua pääsee perille -
ja jotta yksittäisiä panttivankeja pääsee pois, -
mutta en usko, että yleistä tulitaukoa tulee.
Minusta yleinen tulitauko haittaisi pyrkimystä vapauttaa panttivangit.
Hamas-rikollisiin toimii ainoastaan käyttämämme sotilaallinen paine.
Israelin puolustusvoimat (IDF) ja johto ovat jo monta viikkoa kehottaneet -
Pohjois-Gazan asukkaita siirtymään Etelä-Gazan humanitaarisille alueille.
Nyt IDF:n panssarivaunut ja lentokoneet ovat ottaneet haltuunsa -
strategisia reittejä ja turvanneet siviilien paon etelään, -
sillä Hamas-terroristit olivat aiemmin ampuneet pakoa yrittäviä gazalaisia.
Kun Netanjahulta kysyttiin, -
aikooko Israel miehittää sodan jälkeen koko Gazan, hän vastasi näin.
Ne, jotka eivät tahdo jatkaa Hamasin tiellä...
Luulen Israelin ottavan kokonais- vastuun Gazan turvallisuudesta -
määrittämättömäksi ajaksi, koska nyt on nähty, -
miten muussa tapauksessa käy: -
silloin Hamasin terrori purkautuu käsittämättömällä laajuudella.
Netanjahu puhui myöhemmin ulkomaiden Israel-lähettiläille -
ja toisti heille, että sotaa Hamasia vastaan ei käydä ainoastaan -
terrorin piinaamassa Gazassa.
Terrorin akseli johtaa tätä barbarismia. Sitä akselia johtaa Iran, -
ja siihen kuuluvat Hizbollah, Hamas, huthit ja niiden muut kätyrit.
Ne koettavat saattaa Lähi-idän ja koko maailman takaisin pimeään aikaan.
Ne yrittävät torpedoida ja suistaa raiteiltaan rauhanponnistelut -
ja edistyksen ja toivon, joita saimme -
orastavista rauhansopimuksista arabinaapurien kanssa.
Jos akseli pysyy vahvana eikä sitä kukisteta, -
se estää edistyksen ja vaarantaa koko Lähi-idän.
Jos Lähi-itä kaatuu terrorin akselin alle, -
Eurooppa on seuraava, eikä kukaan ole turvassa.
Tämä ei ole paikallinen vaan globaali taistelu.
Tärkeintä on tuhota se terrorin akseli.
Me käymme nyt sitä taistelua Hamasia vastaan Gazassa.
Voitolle ei ole vaihtoehtoja.
Me tuhoamme Hamasin, lakkautamme sen.
Iran on väsymättä koonnut tukea tälle akselilleen -
niin islamilaisilta mailta kuin muiltakin.
Iranin hallinto auttoi vallankumouskaartin (IRGC) kautta -
7.10. verilöylyn toteutuksessa, -
ja sen toiminta korostaa islamistien vääriin tietoihin perustuvaa näkemystä,
että valtaosa muslimimaista pitäisi Israelin vastaista sotaa -
oikeutettuna vastarintasotana "vapauttaa islamilaiset maat", -
jotka "miehitettiin" vuosisatojen islamilaisvallan jälkeen.
Tuemme kaikkea islamilaisten maiden ja Lähi-idän maiden yhteistyötä -
sekä kansainvälistä yhteistyötä ja toimintaa, -
jotta sionistihallinnon ja amerikkalaisen johtoelimen rikokset -
Gazan viattomien ja sorrettujen tappamiseksi saataisiin loppumaan.
Tämä tuorein kriisi ei syntynyt lokakuun seitsemäntenä -
vaan on seurausta miehitysvaltojen rikollisista toimintapolitiikoista -
kansaamme vastaan Palestiinassa.
Niihin kuuluu tappo-, pakkosiirto- ja siirtokuntapolitiikkoja -
sekä al-Aqsan moskeijaan kohdistuvia rikkomuksia.
Iran tukee edelleen kätyreitään Jemenissä, Irakissa, Syyriassa -
ja Libanonissa valmistautuakseen sodan laajentumiseen -
samalla kun jatkaa ydinohjelmansa edistämistä.
Ja vaikka Israelin, USA:n ja muiden länsivaltojen huomio -
saattaa olla nyt Gazan ja Ukrainan sodissa, -
IDF:n esikuntapäällikkö, kenraaliluutnantti Herzi Halevi -
vakuutti Ramon-lentotukikohdassa, että ilmavoimat on valmis kaikkeen -
ja sillä on kapasiteettia iskeä mihin tahansa Lähi-idässä.
Tämä tukikohta kykenee kurottamaan minne tahansa Lähi-idässä.
Halevi korosti myös IDF:n tuntuvaa menestystä -
sodassa Hamasin hallitseman Gazan terroristijärjestöjä vastaan.
Olemme olleet sodassa nyt kuukauden ja aiheutamme vakavaa vahinkoa -
niin Hamasin johdolle kuin komentajille ja terroristeille.
Tuhoamme Gazassa Hamasin infrastruktuuria -
ja olemme valmiudessa muilla alueilla.
Satuin näkemään 140. laivueen F-35-hävittäjän ilmatuen joukoille, -
jotka olivat 200 metrin päässä.
Emme ole aiemmin tehneet sitä raskaalla aseistuksella -
ja hyvällä kommunikaatiolla siitä, -
mitä joukot tarvitsevat ja mitä hävittäjä voi antaa.
Tiesimme aina, että ilma- ja maavoimien yhteys on vahva.
Se on paljon vahvempi kuin ajattelimmekaan.
Israelin puolustusministeri Joav Gallant hyväksyi -
IDF:n uudet operatiiviset suunnitelmat vihollisten varalle.
Hyväksyin juuri kokouksessa -
IDF:n Gazaa koskevat operatiiviset suunnitelmat.
IDF:n viime päivien toimet ovat olleet kerrassaan vaikuttavia.
Ilma- ja maavoimien koordinaatio järisyttää Gazan kaistaa.
Nämä toimet johtavat poikkeuksellisiin saavutuksiin -
mukaan lukien iskuihin terroristeja ja heidän komentajiaan vastaan kentällä.
Viime päivinä olemme eliminoineet -
sekä komppania- että pataljoonakomentajia, -
joiden odotettiin täyttävän aiemmin eliminoitujen komentajien saappaat.
IDF:n koneisto toimii täydellä teholla.
Yahya Sinwar piileskelee bunkkerissaan -
ja antaa terroristikomentajiensa kuolla kentällä.
Meidän komentajamme ovat joukkojensa kärjessä -
ja puskevat eteenpäin, täyttävät tavoitteita ja johtavat joukkoja.
Olemme ylpeitä komentajistamme ja sotilaistamme.
Toivotamme heille siunausta ja menestystä.
Islamistinen Hamas toimii selvästi yhteistyössä -
Qatarin, Iranin ja muiden "disinformaatiokoneiden" kanssa -
ja jatkaa valheiden levittämistä Gazan tilanteesta, -
mukaan lukien iskusta Shifa-sairaalaan, -
jonka alla Hamasin johtokeskus sijaitsee.
Emme tietääkseni iskeneet Shifa-sairaalan aurinkopaneeleihin.
Seuraamme kuitenkin -
Hamasin kyynistä tapaa käyttää humanitaarisia rakennuksia -
ja niille tarkoitettua energiaa terrori-infrastruktuuriinsa.
Lopetamme sen, -
niin ettei Hamasilla ole enää energiaa terrori-infrastruktuurilleen.
Amiraali Hagari korosti lisäksi, miten Hamas ja muut Gazan terroristit -
käyttävät kyynisesti hyväkseen Gazan sairaaloita.
Hamas käyttää systemaattisesti sairaaloita osana sotakoneistoaan.
Tässä on satelliittikuva sairaalasta 7.10. tehdyn verilöylyn jälkeen.
Lähennän kuvaa tuolle alueelle.
Kadun toiselta puolelta vain 75―80 metrin päästä sairaalasta -
IDF havaitsi laukaisualustan.
Se tarkoittaa, että sieltä ammutaan raketteja.
Toistan: he laukaisevat raketteja Israeliin 75 metrin päästä sairaalasta.
Miksi? Koska he tietävät täsmälleen, että jos Israel tekee ilmaiskun -
sellaiseen laukaisualustaan, sairaalakin kärsii vahinkoa.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
Haluan kiittää kaikkia, -
jotka ovat tukeneet TV7 Israelia lahjoituksin ja rukouksin.
TV7 toimii täysin lahjoitusten varassa, -
ja ilman tukeanne emme voi tehdä päivittäisiä ohjelmiamme.
Siksi toistan tukitarpeen jatkuvan ja haluan rohkaista tukemaan.
Jos tuotantomme on siunannut sinua ja voit, harkitsethan lahjoittamista.
Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen